jkorsvik/nowiki_second_scrape_merged huggingface dataset:
Virginia Commonwealth University

Virginia Commonwealth University er et delstatseid, forskningsbasert universitet i Richmond i delstaten Virginia, USA.
Det ble opprettet i 1838 som Medical College of Virginia, under Hampden-Sydney College. Siden ble medisinstudiene delvis skilt ut og lagt under College of William and Mary, det skjedde i 1925. Medical College of Virginia ble i 1968 slått sammen med Richmond Professional Institute.
Skolene og fakultetene er:

College of Humanities & Sciences[
School of Mass Communications[
School of World Studies
L. Douglas Wilder School of Government and Public Affairs[18]
School of Allied Health Professions
School of the Arts
School of Business
School of Dentistry
School of Education
School of Engineering
School of Medicine
School of Nursing
School of Pharmacy
School of Social WorkVed universitetet var det 30 381 studenter og 2 813 vitenskapelig ansatte i 2006, og samme året var skolepengene US$ 4 227 for studenter folkeregistrert i Virginia. Studiene gis opp til doktorgradsnivå.
VCU er årlig åsted for VCU French Film festival, som er den største festivalen for fransk film i USA.
Landslagsspilleren Hedda Strand Gardsjord har studert ved Virginia Commonwealth University.


== Referanser ==


== Eksterne lenker ==
(en) Offisielt nettsted 
(en) Virginia Commonwealth University – kategori av bilder, video eller lyd på Commons
Virginia State University

Virginia State University er et delstatseid universitet i Petersburg i delstaten Virginia, USA.
Det ble opprettet i 1882 som et historisk svart college, og deltar i Thurgood Marshall Scholarship Fund. VSU var det første stats-finansierte, fireårige lærestedet for svarte i USA.
Ironisk nok var foregangsmannen som kjempet for opprettelsen en sørstatsgeneral fra borgerkrigen – William Mahone. Som amerikansk senator fikk han igjennom lovgivningen som finansierte Virginia Normal and Collegiate Institute. I 1923 fikk det navnet Virginia State College for Negroes, og i 1949 bare Virginia State College . Universitetsstatusen og -navnet kom i 1979.
De viktigste skolene og noen av instituttene er:

School of Agriculture
Cooperative Extension 
Agriculture Research Station
School of Business
School of Engineering, Science, and Technology
School of Liberal Arts and Education
Bachelor of Individualized Studies
School of Graduate Studies, Research, and Outreach (tilbyr mastergrader i):
Institute for Study of Race RelationsVed universitetet var det 4 872 studenter og 336 vitenskapelig ansatte i 2006, og samme året var skolepengene US$ 5 440 for studenter folkeregistrert i Virginia. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) Virginia State University – kategori av bilder, video eller lyd på Commons
Walden University

Walden University er et privat, kommersielt universitet i Minneapolis i delstaten Minnesota, USA, eid av Laureate Education, Inc..
Det er spesialisert på fjernundervisning, og ble opprettet i 1970. grunnleggerne, de to New York-lærerne Bernie og Rita Turner, ville gi voksne arbeidstakere en adgang til deltidsstudier på master- og doktorgradsnivå.
Skolene og fakultetene er per 2019:

The Richard W. Riley College of Education & Leadership
College of Social and Behavioral Sciences
College of Management and Technology
College of Health SciencesVed universitetet var det 27 633 studenter og 1 254 vitenskapelig ansatte i 2006, og samme året var skolepengene US$ 8 640 for alle studenter. Studiene tilbys opp til doktorgradsnivå siden 1979 – både med Ph.D og Ed.D-gradene.


== Eksterne lenker ==
(en) Offisielt nettsted 
(en) MyWalden Portal
Ladies of the Chorus

Ladies of the Chorus er en amerikansk filmmusikal fra 1948, regissert av Phil Karlson og produsert av Columbia Pictures. I hovedrollene spiller Adele Jergens, Marilyn Monroe, i sin første hovedrolle, og Rand Brooks. Filmen handler om en burleskartist som innleder et forhold til en velstående mann. Hennes mor, som også er burleskartist, er imidlertid bekymret for om familien hans kommer til å akseptere yrket deres. Manus er skrevet av Joseph Carole og Harry Sauber.


== Handling ==
Peggy Martin (Marilyn Monroe) og moren May (Adele Jergens) arbeider som burleskartister. Peggy får en hemmelig beundrer som sender henne blomster etter hver forestilling. Etter en stund møter hun denne mannen og blir forelsket. Moren er bekymret for hvordan det vil gå, siden hun selv ble forlatt av Peggys far da hans familie ikke kunne akseptere hennes yrke. Peggy og moren blir likevel med hjem til hennes kjæreste, Randy Carroll (Rand Brooks), for å bli introdusert for hans velstående familie. Han lover å fortelle sin mor hva Peggy jobber som, men ønsker at moren skal bli kjent med henne først. 
Da nyheten slippes av en gjest i et selskap hos familien Carroll tror både Peggy og moren at de skal bli fordømt. Overraskelsen er derfor stor da fru Carroll (Nana Bryant) avslører ovenfor de andre gjestene i selskapet at også hun har jobbet som burleskartist i sine yngre dager. Dette viser seg å være løgn, men hun gjorde det for at de andre gjestene skulle akseptere Peggy og moren. Nå er det ingenting som står i veien for at Peggy og Randy kan gifte seg. May innser også endelig at hun elsker sin gode venn gjennom mange år, Bill Mackay (Eddie Garr).


== Medvirkende ==
Adele Jergens som Mae Martin
Marilyn Monroe som Peggy Martin
Rand Brooks som Randy Carroll
Nana Bryant som fru Adele Carroll
Eddie Garr som Bill Mackay, alias onkel Billy
Steven Geray som Salisbury, familien Carrolls butler


== Musikk ==
Filmen var den første som Marilyn Monroe sang i. Sangstemmen til Adele Jergens ble dubbet av Virginia Rees.
«The Ladies of the Chorus» fremført av Marilyn Monroe, Adele Jergens (dubbet av Virginia Rees) og koret
«Every Baby Needs a Da Da Daddy» fremført av Marilyn Monroe
«Anyone Can Tell I Love You» fremført av Marilyn Monroe
«I'm So Crazy for You» fremført av Adele Jergens (dubbet av Virginia Rees)
«You're Never Too Old» fremført av Nana Bryant


== Mottakelse ==
Los Angeles Mirror mente at de pene jentene og noen gode sanger gjorde filmen underholdende. Det ble også påpekt at historien ikke var ny, men at skuespillerprestasjonene løftet filmen over middelmådig. Variety og Motion Picture Herald trakk frem Monroe som ett av filmens lyspunkt.


== Referanser ==


== Eksterne lenker ==
(en) Ladies of the Chorus på Internet Movie Database 
(da) Ladies of the Chorus i Danmark Nationale Filminstitut 
(fr) Ladies of the Chorus på Allociné 
(nl) Ladies of the Chorus på MovieMeter 
(en) Ladies of the Chorus på AllMovie 
(en) Ladies of the Chorus på Turner Classic Movies 
(en) Ladies of the Chorus på Rotten Tomatoes
TetriNET

TetriNET er en gratis nettbasert flerspillerversjon av det populære spillet Tetris, som kan spilles av inntil 6 spillere samtidig.


== Spillet ==
De finnes en rekke forskjellige moduser man kan spille. Den mest populære er nok den originale modusen, hvor spillere kan angripe hverandre ved hjelp av spesial-blokker.

A (Add Line) – Legger til en linje nederst i feltet.
C (Clear Line) – Fjerner en linje nederst fra feltet.
B (Clear Special Blocks) – Endrer alle spesial-blokkene i et felt til normale blokker.
R (Random Blocks Clear) – Fjerner noen tilfeldig utvalgte blokker fra feltet.
O (Block Bomb) – Får samtlige blokk-bomber i et felt til å eksplodere, dette medfører at nærliggende blokker blir spredd utover feltet.
Q (Block Quake) – Får blokkene på alle linjene i et felt til å forskyve seg.
G (Block Gravity) – Får blokkene i et felt til å falle ned i eventuelle hull, og fjerner samtlig linjer som blir komplette.
S (Switch Fields) – Bytter felt med en annen spiller.
N (Nuke Field) – Fjerner alle blokker fra et felt.


== Nedlasting ==


=== Klienter ===
Blocktrix – avansert klient for Windows
aTwin – alternativ klient for Windows
TetriNET 1.13 – den originale Windows-klienten
GTetrinet – klient for Linux
Tetrinet Aqua – klient for Mac OS X


=== Servere ===
Jetrix – åpen kildekode, skrevet i Java
Tetrinetx – åpen kildekode, skrevet i C
Ptns – åpen kildekode, skrevet i Perl


== TetriNET-servere ==
TetriNET.no
TetriNET.us
TetriNET.de
TetriNET.fr
TetriNET.ru
Tetridome.com
TSRV.com


== Eksterne lenker ==
TetriNET.no Arkivert 23. mai 2008 hos Wayback Machine.
Loe Rørprodukter

Loe Rørprodukter AS er en industribedrift som produserer betongkummer og rør. Bedriften ligger i Hokksund i Øvre Eiker kommune. Firmaets høyeste månedomsetning har vært på 22,1 millioner.Bedriften har en historie som går tilbake til 1933, da Kristoffer Loe startet med produksjon av takstein. Fra 1938 laget Loe rør og kummer. Bedriften ble i 1997 overtatt av Kristoffers sønnesønn Lars Kristoffer Loe.Bedriften har 40 ansatte, fordelt på fem salgskontorer. Loe Rørprodukter er medlem i BASAL, en sammenslutning av 17 betongvareprodusenter.  
Ny fabrikk med en produksjonshall på 7000m² åpnet i Hokksund i 2011.


== Historie ==
1933 – Etablert av Kristoffer Loe, produksjon av takstein
1938 – Produksjon av rør og kummer i betong
1960 – Produksjon av betongelementer
1989 – Loe Betongelementer AS blir grunnlagt
1997 – Loe Rørprodukter AS, Lars Loe overtar selskapet
2004 – Loe Betongelementer AS, Lars Loe overtar selskapet
2005/2006 – Ny selskapsstruktur, Holdingselskap med to produksjonsselskaper og ett eiendomsselskap.
2006–2010 – Utvikling og modernisering av produksjonen


== Referanser ==


== Eksterne lenker ==
Hjemmeside Loe Rørprodukter
Sainsbury Centre for Visual Arts

Sainsbury Centre for Visual Arts, ofte forkortet SCVA, er et britisk kunstgalleri og musé som ligger på universitetsområdet til University of East Anglia i Norwich i England. Galleriet er en av de første store offentlige bygningene som ble tegnet av den kjente arkitekten Norman Foster. 
I 1973 donerte Sir Robert og Lady Lisa Saisbury kunstsamlingen sin til universitetet. Samlingen inneholdt over 300 kunstverk og kunstgjenstander som de hadde samlet på siden 1930-tallet. Samlingen ble tilgjengelig for publikum i 1978 og har siden den gang vokst i størrelse til flere tusen verk, blant annet verk av Jacob Epstein, Henry Moore (flere skulpturer kan bli funnet rundt omkring på universitetet), Alberto Giacometti, Francis Bacon og John Davies, i tillegg til kunst fra Afrika, Asia, Nord- og Sør-Amerika, Oseania, middelalder-Europa og områdene rundt Middelhavet. 


== Eksterne lenker ==
Sainsbury Centre for Visual Arts Arkivert 11. mai 2008 hos Wayback Machine. – Offisiell hjemmeside
Home Town Story

Home Town Story er en amerikansk dramafilm fra 1951 regissert av Arthur Pierson, som også skrev manus og produserte filmen for Wolverine Productions. Metro-Goldwyn-Mayer kjøpte distribusjonsrettighetene. I hovedrollene spiller Jeffrey Lynn, Donald Crisp, Marjorie Reynolds og Alan Hale jr. Filmen handler om en mann som returnerer til hjembyen etter en mislykket politisk karriere og begynner en kamp mot kapitalismen. 


== Handling ==
Blake Washburn (Jeffrey Lynn) returnerer til hjembyen etter å ha tapt gjenvalget til senator, og tar over driften av onkelens avis, Fairfax Herald. Blake er overbevist om at Robert MacFarland, sønn av den velstående forretningsmannen John MacFarland (Donald Crisp), er ansvarlig for at han ikke ble gjenvalgt, og begynner en kamp mot kapitalismen. Han er spesielt interessert i å sverte MacFarlands firma og undersøker derfor om firmaet forurenser den lokale elven. Skuffelsen er stor når han innser at dette ikke er tilfelle. I stedet for å gi opp fokuserer han heller på den høye fortjenesten store firma generelt har. 
Etterhvert blir både Blakes kjæreste, Janice Hunt (Marjorie Reynolds), og hans venn og kollega, Slim Haskins (Alan Hale jr.), bekymret for at han går for langt. Blake innrømmer at han har brukt sin stilling i avisen i håp om å kunne fortsette sin politiske karriere, men hans kjæreste mener at han ikke har noe i politikken å gjøre. Hun truer med å avslutte forholdet dersom han ikke innser dette selv. 
Vendepuktet kommer når Blakes yngre søster, Katie (Melinda Plowman), blir fanget i en gruve under en utflukt med skoleklassen hennes. John MacFarland hjelper til med å få reddet henne ut og flyr henne i privatflyet sitt til sykehus der hun blir operert. På sykehuset ser Blake at MacFarlands firma har produsert motoren i respiratoren som hjelper søsteren å puste, og han innser at MacFarland har vært med på å redde livet hennes. Han innser samtidig at det ikke bare er de store firmaene som har høy fortjeneste, men også de som får benytte seg av produktene deres. 


== Medvirkende ==


== Produksjon ==
Filmen, som hadde arbeidstittelen The Headline Story, ble innspilt på Hal Roach Studios i begynnelsen av 1950, med støtte fra filmavdelingen til General Motors Corporation. Den hadde et budsjett på 200 000 dollar. Arthur Pierson både skrev manus, regisserte og produserte filmen for Wolverine Productions, og Metro-Goldwyn-Mayer kjøpte distribusjonsrettighetene. Hverken General Motors eller Wolverine Productions ble nevnt i den ferdige filmen eller i rettighetsdokumentene. Bare én scene viser en fremstående General Motors-bil, Cadillacen som ble kjørt av rollefiguren John MacFarland. Hovedrolleinnehaver Jeffrey Lynn fant heller ikke ut hvem som hadde finansiert filmen før mange år senere.


== Referanser ==


== Eksterne lenker ==
(en) Home Town Story på Internet Movie Database 
(da) Home Town Story i Danmark Nationale Filminstitut 
(fr) Home Town Story på Allociné 
(nl) Home Town Story på MovieMeter 
(en) Home Town Story på AllMovie 
(en) Home Town Story på Turner Classic Movies 
(en) Home Town Story på Rotten Tomatoes
European Helicopter Center (EHC)

European Helicopter Center (EHC AS) er et norsk flyselskap, stiftet formelt i 2001. Selskapet driver med helikopterflyvning og opplæring av helikopterpiloter.
Selve virksomheten startet i 1986, den gang under navnet Helitourist. EHCs forretningsidé er å drive utdanning av helikopterpilote. Virksomheten drives fra moderne lokaler i Hangarveien 13, 3241 Sandefjord med tilknytning til Torp flyplass.
Utdannelsen er basert på den europeiske standarden JAR FCL/PART FCL. EHC har utdannet om lag 600 piloter de siste ti årene og fløyet rundt 100 000 flytimer. 


== EHC's flåte ==
EHC opererer en flåte som i oktober 2018 består av:

Eurocopter AS355 N, helikopter 6 seter to-motors turbin
Robinson R44, 4 seter stempel
Robinson R22, 2 seter stempelSelskapet har også en AS355-simulator, som brukes under Basic Instrument- og IR(H)-undervisning.


== Eksterne lenker ==
Offisielt nettsted
5. serierunde i 2. divisjon avdeling 3 2008

5. serierunde i 2. divisjon avdeling 3 2008 startet 15. mai og endte med Fana mot Viking 2 19. mai 2008.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
Washington & Jefferson College

Washington & Jefferson College er et privat college i Washington, i utkanten av storbyområdet Pittsburgh i delstaten Pennsylvania, USA.
Det ble opprettet av presbyterianske prester i 1781 som hhv Washington College og Jefferson College, og er eldste høyere lærested vest for Allegheny Mountains. I 1865 ble de to skolene tvunget til sammenslåing som følge av synkende studenttall og inntekter under borgerkrigen.

 

Høyskolen regnes for å være et faglig godt valg for lavere grads studier og som forberedelse til videre jus- eller medisin-studier. Også lavere studier i kjemi, biologi, historie og økonomi har god anerkjennelse.
Ved universitetet var det 1 515 studenter og 145 vitenskapelig ansatte i 2006. Samme år var skolepengene US$ 28 080 for alle studenter uavhengig av bosted. Studier gis opp til bachelor-nivå.
Skolen har lange og sterke tradisjoner for politisk aktivisme, og det er egne studentavdelinger for hvert av de to amerikanske partiene. Både Dick Cheney og Bill Clinton har holdt valgmøter ved skolen.


== Eksterne lenker ==
(en) Offisielt nettsted 
(en) Washington & Jefferson College – kategori av bilder, video eller lyd på Commons 
(en) Washington & Jefferson College – galleri av bilder, video eller lyd på Commons
Energa

Energa er en granat for gevær i kaliber 75 mm fra belgiske Mecar til bruk mot pansrede kjøretøyer.
En spesiell drivpatron kreves i våpenet den avfyres fra.  Granaten er finnestabilisert og veier 645 gram. Den ble tatt i bruk av de fleste Nato-land fra 1950-tallet, og designet ble kopiert, blant annet i USA som M28 og i Sør-Afrika som Denel 75 mm R1M1.  I britisk tjeneste het den No 94 Energa.  
Energa har vært i bruk i den norske Hæren og Heimevernet fram til 1970-tallet, og ble erstattet med M72 panservernrakett.


== Referanser ==
NLA Global Medical Support

NLA Global Medical Support AS (GMS) er et norsk helseselskap som yter medisinsk hjelp fortrinnsvis til skandinaver i utlandet. Selskapet eies det nordiske selskapet SOS International a/s. Det ble opprettet i 2004 som et datterselskap i Stiftelsen Norsk Luftambulanse (NLA), da den internasjonale virksomheten i NLA (som går tilbake til 1978) ble skilt ut i et eget selskap. I november 2008 ble selskapet solgt til SOS International a/s. Norsk Luftambulanse samarbeider med selskapet gjennom å kjøpe inn tjenester fra det.


== Eksterne lenker ==
https://web.archive.org/web/20141217084119/http://globalmedicalsupport.no/
Svensk Flygambulans

Svensk Flygambulans AB er et svensk ambulanseflyselskap med hovedkvarter på Säve utenfor Göteborg. Svensk Flygambulans gjennomfører ambulansetransporter i Sverige på oppdrag fra myndighetene i Sør- og Midt-Sverige, og flyoppdrag i Nord-Europa på oppdrag fra bl.a. forsikringsselskaper.
Selskapet opererer tre ambulansefly og gjennomfører ca. 1 100 transporter årlig.
I perioden mai 2004 til mars 2009 var selskapet eid av Stiftelsen Norsk Luftambulanse.


== Bilder ==

		
		
		


== Eksterne lenker ==
Svensk Flygambulans
Matteo Priamo

Matteo Priamo (født 20. mars 1982) er en italiensk syklist. 
I 2008 vant han 6. etappe i Giro d'Italia og to etapper i Presidential Cycling Tour of Turkey.
I 2009 ble han idømt fire års utestengelse for å ha forsynt sin tidligere lagkamerat Emanuele Sella med EPO Cera.


== Lag ==
2006 Ceramiche Panaria-Navigare
2007 Ceramiche Panaria-Navigare
2008 CSF Group-Navigare


== Referanser ==


== Eksterne lenker ==
(en) Matteo Priamo – ProCyclingStats 
(en) Matteo Priamo – Cycling Archives 
(en) Matteo Priamo – Cycling Quotient 
(en) Matteo Priamo – CycleBase
Washington University in St. Louis

Washington University er et privat, forskningsbasert universitet i St. Louis i delstaten Missouri, USA. Det holder høyt faglig nivå, og skolepengene på US$ 35 524 var trolig de høyeste ved noe amerikansk lærested i 2006. WU ble opprettet i 1853.
Universitetet hevder at 22 nobelprisvinnere er eller har vært knyttet til lærestedet, og at ni av disse gjorde mesteparten av sitt premierte forskningsarbeid her. Utdanningene innen medisin, arkitektur og sosialt arbeid har topplasseringer på amerikanske universitetsrankinger.
Skolene, fakultetene og noen viktige institutter omfatter:

College of Arts & Sciences (1853)
Center for New Institutional Social Sciences
Richard A. Gephardt Institute for Public Service
Max Kade Center for Contemporary German Literature
Graduate School of Arts & Sciences
University College (1931)
Sam Fox School of Design & Visual Arts
College of Art 
College of Architecture 
Graduate School of Art
Olin Business School (1912) – 1 574 studenter
International Society for New Institutional Economics (ISNIE)
School of Engineering (1854)
Center for Application of Information Technologies (CAIT)
School of Law (1867) – 723 studenter
Center for Empirical Research in the Law 
George Warren Brown School of Social Work (1925) – 458 studenter
Kathryn M. Buder Center for American Indian Studies
Center for Latino Family Research
Center for Mental Health Services Research
Center for Social Development
Graduate School of Architecture & Urban Design
School of Medicine (1891) – 1 012 studenter
Barnes-Jewish Hospital 
Central Institute for the Deaf 
St. Louis Children's Hospital 
Rehabilitation Institute of Saint Louis 
Alvin J. Siteman Cancer Center 
Center for Advanced Medicine 
Eric P. Newman Education Center Ved universitetet var det 13 355 studenter og 1 076 vitenskapelig ansatte i 2006, og samme året var skolepengene US$ 35.524 for studenter folkeregistrert i Missouri. Studiene gis opp til doktorgradsnivå. Studentene kommer fra alle 50 stater og ca. 125 land utenfor USA.


== Referanser ==


== Eksterne lenker ==
(en-US) Offisielt nettsted 
(en) Washington University in St. Louis – kategori av bilder, video eller lyd på Commons 
(en) Washington University in St. Louis – galleri av bilder, video eller lyd på Commons
Kongebordet

Kongebordet er en stein, antagelig en bautastein (minnestein) som har falt over ende. Den ligger langs Oldtidsveien i Oppegård kommune. I nyere tid er steinen blitt delt i to . Til steinen er det knyttet et opphavssagn eller egentlig en sagnnotis som forteller at navnet har blitt til fordi en konge skal ha rastet her under rideturer over Grønliåsen. I varianter av sagnnotisen kan det enten være Kong Sverre eller Carl XII).
Wayne State University

Wayne State University er et delstatseid, forskningsbasert universitet i Detroit i delstaten Michigan, USA. Det ble opprettet i 1868 som Detroit Medical College, og har høye rangeringer, særlig innen medisin, jus og fysikk.
De tolv skolene og fakultetene ved universitetet omfatter:

School of Business Administration
College of Education
College of Engineering
College of Fine, Performing, and Communication Arts
WSU Graduate School
WSU Law School
College of Liberal Arts and Sciences
Library and Information Science Program
WSU School of Medicine
College of Nursing
Eugene Applebaum College of Pharmacy and Health Sciences
WSU School of Social WorkVed universitetet var det 33 137 studenter og 1 917 vitenskapelig ansatte i 2006, og samme året var skolepengene US$ 6 812 for studenter folkeregistrert i Michigan. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Wayne State University – kategori av bilder, video eller lyd på Commons 
(en) Wayne State University School of Medicine
Jomfru Ane Teatret

Jomfru Ane Teatret er et teater i Aalborg. Det ble opprettet i 1967 av en gruppe unge intellektuelle sammen med skuespillere fra Aalborg Teater. Den første scenen var i et av de gamle husene i Jomfru Ane Gade, som snart måtte forlates, da gatens første diskotek ble åpnet i samme bygningen.
Teateret hadde i mange år en omskiftelig tilværelse, blant annet på grunn av et anspent forhold til de lokale makthavere. Siden midten av 80-tallet har det allikevel nytt godt av statens og kommunens anerkjennelse med faste bevillinger og akseptable fysiske omgivelser.
Blant teaterets personligheter kan nevnes Klaus Hoffmeyer, Mogens Pedersen, Jens Okking, Knud Ditthmer, Niels Andersen, Claus Flygare, Rebecca Brüel, Sanne Brüel, Carsten Bang, Morten Suurballe, Elin Andersen, Inge Eilertsen, Henrik Sartou, Bodil Lassen, Lars Bom, Bodil Jørgensen, Jesper Lohmann, Jens Albinus og Bjarne Henriksen.
Michael Mandsdotter er teaterets leder i 2007.  Johannes Andersen er formann for styret.
Teatret flytter sammen med JakoBole Teatret i 2010 til Nordkraft, Aalborg kommunes nye kulturhus overfor Musikkens Hus.


== Eksterne lenker ==
Teaterets egen hjemmeside
Weber State University

Weber State University er et delstatseid universitet i Ogden i delstaten Utah, USA. Det ble opprettet som Weber Stake Academy i 1889 av Jesu Kristi kirke av siste dagers hellige. I 1933 overførte mormonerne lærestedet til delstaten Utah, og etter mange navnebytter ble tittelen state university tildelt i 1991.
Fakultetene er:

College of Applied Science & Technology
College of Arts and Humanities
John B. Goddard School of Business and Economics
Jerry and Vickie Moyes College of Education
Dr. Ezekiel R. Dumke College of Health Professions
College of Science
College of Social & Behavioral SciencesVed universitetet var det 18 303 studenter og 909 vitenskapelig ansatte i 2006, og samme året var skolepengene US$ 3 433 for studenter folkeregistrert i Utah. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Weber State University – kategori av bilder, video eller lyd på Commons